ભારતીય રેલવેના ઓનલાઈન પોર્ટલ IRCTC હવે નવા રંગરૂપમાં જોવા મળે છે. નવા ઈન્ટરફેસને લઈને દાવો કરવામાં આવ્યો છે કે આ વધારે યૂઝર ફ્રેંડલી હશે અને ટિકિટ બુક કરવામાં ઓછો સમય લાગશે. ભારતીય રેલવેએ જણાવ્યું કે, કુલ બુક થતી ટિકિટની બે તૃતીયાંશ ટિકિટનું બુકિંગ ઓનલાઈન થાય છે. એટલે જ વેબસાઈટને વધારે યૂઝર ફ્રેંડલી અને ફાસ્ટ બનાવવા માટે અપડેટ કરવી જરૂરી હતી. નવી વેબસાઈટ અત્યારે બીટા ફેઝ (શરૂઆતનો તબક્કો)માં છે અને થોડા સમયમાં યૂઝર્સ માટે ફાઈનલ બિલ્ડ રોલઆઉટ કરી દેવાશે.